"Megjithëse inteligjenca artificiale vazhdon të jetë në rritje, nuk është në përputhje me mençurinë njerëzore," tha Jack Ma, themeluesi dhe kryetari ekzekutiv i Alibaba, në një intervistë për CNBC.
"Ka të bëjë me mençurinë. Ka të bëjë me eksperiencën.", tha Ma, njeriu më i pasur i Kinës dhe manjati i e-commerce. "Kështu që unë nuk mendoj se makina – inteligjenca artificiale – do të zëvendësojë mençurinë tek njerëzit."
Zëvendësimi i vendeve të punës me automatizim është bërë një temë shumë e diskutueshme në teknologji, pasi kompanitë si Google e marketojnë veten si të parët në IA (Inteligjenca Artificiale).
Goldman Sachs, lideri për investimet globale dhe letrat me vlerë vlerëson se profesionet si drejtues kamionësh, sekretare, arkëtarë, kamarierë dhe agjentët e pasurive të patundshme mund të jenë në rrezik të lartë automatizimi në terma afatshkurtër.
"Do të jetë e dhimbshme," tha Ma nga konferenca e "Gateway" në Detroit. "Disa njerëz që do të kapin 'valën' do të jenë të pasur, do të jenë më të suksesshëm. Për disa njerëz do të jetë më e dhimbshme. Çdo gjë do të kthehet në të dhëna. Njerëzit madje do të kenë më shumë të dhëna sesa shefat."
Burimi: cnbc.com